**Број: 463-54/2023-02**

На основу члана 99. става 13. и 14, а у вези са чланом 100. став 1. и 2. Закона о планирању и изградњи (Службени гласник РС број 72/2009-105, 81/2009-76 (исправка), 64/2010-66 (УС), 24/2011-3, 121/2012-14, 42/2013-37 (УС), 50/2013-23 (УС), 98/2013-258 (УС), 132/2014-3, 145/2014-72, 83/2018-18, 31/2019-9, 37/2019-3 (др. закон), 9/2020-3, 52/2021-22, 62/2023-10), члана 14. и члана 43. става 2. и члана 44. Одлуке о грађевинском земљишту (Службени листа Општине Чајетина број 4/2023), и члана 40. Статута Општине Чајетина (Службени лист Општине Чајетина број 2/2019), Скупштина општине Чајетина, на седници одржаној дана 19. октобра 2023. године, доноси

**ОДЛУКУ О ОТУЂЕЊУ И ПРИБАВЉАЊУ НЕПОКРЕТНОСТИ НЕПОСРЕДНОМ ПОГОДБОМ**

**1. ВУКИЋЕВИЋ (Лазо) БРАНКИ ИЗ НОВОГ БЕОГРАДА, улица Булевар Михаила Пупина број 10, ЈМБГ:0904952245011, ОТУЂУЈЕ СЕ непосредном погодбом непокретност-грађевинско земљиште,** ради исправке граница суседних катастарских парцела у насељеном месту Златибор, и то:

**-део катастарске парцеле број 4578/3 КО Чајетина у оквиру АГТ: 1,2,3,14,15,16 у површини од 389 м2, на којој право својине према Изводу из листа непокретности број 6330 има Општина Чајетина (обим удела 1/1), површина целе парцеле 78138 м2, а по врсти земљишта је градско грађевинско земљишта** који део се ради исправке граница суседних катастарских парцела, на основу Пројекта препарцелације катастарских парцела број 4578/21 и 4578/3 обе КО Чајетина, заједно са пројектом геодетског обележавања., припајају суседној катастарској парцели број 4578/21 КО Чајетина, у својини Вукићевић Бранке из Новог Београда, **тако да ће површина новоформиране грађевинске парцеле 1, формиране од већег дела кат. парцеле број 4578/21 КО Чајетина и дела кат. парцеле број 4578/3 КО Чајетина у оквиру аналитичко геодетских тачака 1,2,3,4,17,5,6,9,...15,16 износити 1300 м2, за износ накнаде од 13.809.500,00 динара (словима: тринаестмилионаосанстотинадеветхиљадапетстотинадинара).** Пројекат препарцелације урађен од стране стручног СЗР ,,БАБИЋ“ из Ужица, улица Арсенија Чарнојевића број 70, где је одговорни урбаниста Мирјана С. Бабић, д.и.а., са лиценцом број 200 0061 03. Саставни део пројекта препарцелације је пројекат геодетског обележавања који је урађен од стране геодетске организације „ГЕОДЕТСКИ БИРО Илија Драгутиновић“ из Чајетине, улица Златиборска 27, где је одговорни пројектант Раде Јакшић, дипл.инж.геодез., са лиценцом број 01 0215 12, потврђеним Потврдом Одељења за урбанизам и имовинскоправне послове Општинске управе Општине Чајетина број 350-213/2023-03, од 17.10.2023. године.

**2. ПРИБАВЉА СЕ**  у јавну својину Општине Чајетина, непосредном погодбом, јужни део непокретности-катастарске парцеле број 4578/21 КО Чајетина у својини Вукићевић Бранке, за јавну саобраћајницу, у површини од **17** м2, у

оквиру аналитичко геодетских тачака 6,7,8,9, за износ накнаде од 603.500,00 динара (шестстотинатрихиљадепетстотина динара и 00/100).

Износ накнаде из става 1. изреке ове одлуке, биће умањен за износ накнаде из става 2. изреке ове одлуке.

3. Укупан износ накнаде за отуђење поменутог грађевинског земљишта дела. кат парцеле 4578/3 након одбитка накнаде за прибављање грађевинског земљишта - дела катастарске парцеле број 4578/21 КО Чајетина, у јавну својину Општине Чајетина, износи **13.206.000,00** динара, које се Вукићевић Бранка обавезује да исплати општини Чајетина.

4. На основу ове одлуке, закључиће се уговор о отуђењу и прибављању грађевинског земљишта , између Општине Чајетина, са једне стране и Вукићевић Бранке,са друге стране, у року од 30 дана од дана доношења ове одлуке. Именована је дужна да приступи закључењу уговора, у наведеном року. Уколико именована не приступе закључењу наведеног уговора у поменутом року, сматраће се да је одустала од захтева за отуђење наведеног грађевинског земљишта, и ова ће се одлука поништити.

5. Уговор из става 4. изреке ове одлуке, закључује се по претходно прибављеном мишљењу Општинског праборанилаштва Општине Чајетина, и оверава се код надлежног јавног бележника. Трошове овере овог уговора сносиће Вукићевић Бранка из Новог Београда.

6.Овлашћује се председник Општине Чајетина, Милан Стаматовић, да у име и за рачун Општине Чајетина, закључи уговор из става 4. изреке ове одлуке.

7. Ова одлука ступа на снагу осмог дана од дана објављивања у Службеном листу Општине Чајетина.

8. О извршењу ове одлуке, стараће се Општинска управа Општине Чајетина.

***О б р а з л о ж е њ е***

Скупштини општине Чајетина, дана 18. октобра 2023. године, обратила се Вукићевић Бранка из Новог Београда, улица Булевар Михаила Пупина број 4, захтевом за отуђење наведеног грађевинског земљишта, из разлога ближе наведених у изреци овог решења, као и захтевом за прибављање грађевинског земљишта-дела катастарске парцеле број 4578/21 КО Чајетина,у површини од 17 м2, који је део Планом предвиђени за јавну саобраћајницу.

Поступајући по наведеном захтеву, утврђено је следеће чињенично стање.

Подносиоц захтева је власници непокретности-грађевинског земљишта, означеног као катастарска парцела број 4578/21 КО Чајетина, површине 928 м2, која је парцела по врсти земљишта градско грађевинско земљиште, све уписано у лист непокретности број 3465 КО Чајетина.

Општина Чајетина је носилац права јавне својине на суседној непокретности-грађевинском земљишту, означеном као катастарска парцела број 4578/3 КО Чајетина, уписаној у Лист непокретности број 6330 КО Чајетина, површине 78138 м2, која је парцела по врсти земљишта градско грађевинско земљиште.

Предметни пројекат препарцелације потврђен је од стране Одељења за урбанизам и имовинскоправне послове Општинске управе општине Чајетина број 350-213/2023-03 од 17.10.2023. године.

Преко катастарске парцеле број 4578/21 КО Чајетина, Планом је предвиђена јавна саобраћајница, у површини од 17 м2, у оквиру аналитичко геодетских тачака, поменутих у изреци овог решења. Поступак експропријације наведеног грађевинског земљишта, није вођен, са Вукићевић Бранком**,** као власницима наведеног грађевинског земљишта, нису на други начин регулисани имовинскоправни односи, поводом заузећа наведене непокретности изградњом пута.

Вукићевић Бранка као власник наведеног грађевинског земљишта, катастарске парцеле број 4578/21 КО Чајетина, не може да користи део исте непокретности, који је Планом предвиђен као јавна саобраћајница, и самим тим је лишена права на мирно уживање својине и других имовинских права, стечених на основу закона, које је право загарантовано чланом 58. Устава Републике Србије.

Општинско правобранилаштво Општине Чајетина је актом ОП број 5/2023 од 17.10.2023. године, дало сагласност на поменути Пројекат препарцелације, све у складу са Потврдом Одељења за урбанизам и имовинскоправне послове Општинске управе Општине Чајетина 350-213/2023-03 од 17.10.2023. године.

Потврдом Министарства финансија-Пореске управе-Одељења за контролу издвојених активности великих локација у Ужицу број 100-464-08-00251/2023-0000 од 16.10.2023. године, утврђена је тржишна вредност непокретности-катастарских парцеле број 4578/3 КО Чајетина, у делу који се граничи са катастарском парцелом број 4578/21 КО Чајетина,у износу од 35.500,00 динара по 1 м2. Укупна вредност отуђеног грађевинског земљишта у јавној својини Општине Чајетина, на основу Потврде Министарства финансија-Пореске управе-Одељења за контролу издвојених активности великих локација у Ужицу, износи 13.809.500,00 динара.

Укупна вредност прибављеног грађевинског земљишта, тачније грађевинског земљишта, које се прибавља у јавну својину Општине Чајетина, на основу Потврде Министарства финансија-Пореске управе-Одељења за контролу издвојених активности великих локација у Ужицу, износи 603.500,00 динара.

Укупан износ накнаде за отуђење поменутог грађевинског земљишта дела. кат парцеле 4578/3 након одбитка накнаде за прибављање грађевинског земљишта - дела катастарске парцеле број 4578/21 КО Чајетина, у јавну својину Општине Чајетина, износи **13.206.000,00** динара, које се Вукићевић Бранка обавезује да исплати општини Чајетина.

Чланом 100. Закона о планирању и изградњи је предвиђено да се грађевинско земљиште у јавној својини може отуђити или дати у закуп непосредном погодбом у случају исправке граница суседних катастарских парцела, о чему, на основу члана 99. поменутог закона, надлежни орган доноси одлуку као у члану 1. диспозитива овог решења.

На основу члана 29. става 4. Закона о јавној својини, непокретне ствари се могу отуђити из јавне својине непосредном погодбом, али не испод од стране надлежног органа процењене тржишне вредности непокретности, ако то у конкретном случају представља једино могуће решење. Предлог акта, тј. акт о таквом располагању мора да садржи образложење разлога из којих произлази постојање таквих околности.

Чланом 97. ставом 1. Устава Републике Србије, предвиђено је да се Република Србија између осталог, стара и о остваривању и заштити људских и мањинских права и слобода.

Чланом 58. Устава Републике Србије, предвиђено је да се грађанима Републике Србије, јемчи право на мирно уживање својине и других имовинских права, на основу закона, и да право својине, може да буде одузето искључиво на основу јавног интереса, утврђеног законом, за накнаду,која не може да буде нижа од тржишне.

Чланом 20. ставом 1. тачка 10. Закона о локалној самоуправи, прописано је да се општина, као јединица локалне самоуправе, преко својих органа, на основу Устава и закона, стара о остваривању и заштити људских и мањинских права, родној равноправности и јавном информисању у општини.

Отуђење грађевинског земљишта из јавне својине и прибављање грађевинског земљишта у јавну својину, је по тржишним условима, а у року од 30 дана од дана доношења овог решења, носилац права јавне својине на грађевинском земљишту у јавној својини и лице којем се отуђује грађевинско земљиште, закључиће уговор о отуђењу и прибављању грађевинског земљишта.

На основу напред наведеног чињеничног стања и важећих законских прописа, утврђено је да се отуђењем наведеног грађевинског земљишта из јавне својине Општине Чајетина и прибављањем наведеног грађевинског земљишта, у јавну својину Општине Чајетина, остварује јавни интерес, односно да су испуњени сви услови из члана 58. и члана 97. става 1. тачка 2. Устава Републике Србије, члана 20. става 1. тачка 10. Закона о локалној самоуправи, и члана 29. Закона о јавној својини, и одлучено је као у изреци овог решења.

**УПУТСТВО О ПРАВНОМ СРЕДСТВУ:** Против овог решења није дозвољена жалба нити се може покренути управни спор.

**СКУПШТИНА ОПШТИНЕ ЧАЈЕТИНА**

**Број:463-54/2023-02 од 19. октобра 2023. године**

**ПРЕДСЕДНИК**

**СКУПШТИНЕ ОПШТИНЕ,**

*Арсен Ђурић*

**ДОСТАВИТИ:**

1. 2 примерка подносиоцу захтева

2. Општинском правобранилаштву Општине Чајетина

3. 2 примерка Општинској управи Општине Чајетина,

ради закључења уговора

4. У списе предмета

5. Архиви СО Чајетина